El Conservatori de Sagunt obri les portes amb motiu de la celebració de Santa Cecília i el dia de la Ciutat Educadora
18 de novembre 2019

![](/media/rmcp0jub/59_27jhg_1729c1_cuerpo.jpg)  
  

Amb motiu de la celebració de Santa Cecília i el dia de la Ciutat Educadora, el Conservatori Municipal de Sagunt obri les portes i posa en marxa el concert de Santa Cecília. L'actuació tindrà lloc el pròxim divendres, 22 de novembre, des de les 19.00 fins a les 20.00 h, i actuaran diversos grups de cambra del conservatori.

  

Sobre el dia de la Ciutat Educadora, el regidor d’Educació, José Manuel Tarazona, ha declarat que «**Sagunt és una ciutat en constant moviment artístic i compromesa amb l'educació i la formació musical. I són les disciplines clau per a desenvolupar una ciutat educadora arrelada amb la nostra cultura i societat**».

  

També Tarazona ha insistit que el conservatori municipal de música és un centre educatiu destacat per a la localitat, perquè «**té un planter d'excel·lents músics que contribuïxen a dinamitzar el poble com a ciutat educadora**».

  

Així mateix, des del Conservatori de Música Joaquín Rodrigo de Sagunt, es convida a tota la ciutadania a gaudir d'estos esdeveniments en la sala d'actes del Conservatori.​

​

*   [](http://www.facebook.com/sharer.php?u=https://aytosagunto.es/va/actualitat/el-conservatori-de-sagunt-obri-les-portes-amb-motiu-de-la-celebracio-de-santa-cecilia-i-el-dia-de-la-ciutat-educadora/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-de-sagunt-obri-les-portes-amb-motiu-de-la-celebracio-de-santa-cecilia-i-el-dia-de-la-ciutat-educadora/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-de-sagunt-obri-les-portes-amb-motiu-de-la-celebracio-de-santa-cecilia-i-el-dia-de-la-ciutat-educadora/ "Linked In")
*   [](mailto:?body=https://aytosagunto.es/va/actualitat/el-conservatori-de-sagunt-obri-les-portes-amb-motiu-de-la-celebracio-de-santa-cecilia-i-el-dia-de-la-ciutat-educadora/)